Kanton Oold-Syke

De Kanton Oold-Syke weer as Kanton en Verwaltungsrebeed in de Franzosentied (1810-1811). De Seet weer Oold-Syke.

 Historie 

Dat Rebeed weer vörher Deel von de Graafschop Heien (Kurförstendom Hannover) un hett dor to dat Amt Syke höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen weer de Kanton Oold-Syke een von de ölven Kantons in’n Distrikt Veern von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Oold-Syke is opdeelt worrn op de Mairien Syke, Brinken un Leest in’n Kanton Syke, Distrikt Bremen von dat Departement von de Wersermünnen.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor.

 Kantons 

De Kanton weer indeelt in acht Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 19

 Mairie Oold-Syke: Oold-Syke
 Mairie Beien: Beien, Gessel, Pennigbeek, Hassenhusen
 Mairie Brinken: Brinken
 Mairie Hörden: Höen, Seckenhüsen, Hallenhusen, Wulfhoop, Melchershusen
 Mairie Hagen: Hagen, Angels, Erkshoff
 Mairie Leeste: Leest
 Mairie Lahhusen: Lausen, Jeebel
 Mairie Bahlen: Bahlen

 Footnoten 

Kategorie:Kanton